CELEX: 62008FA0080
Language: el
Date: 2009-11-30 00:00:00
Title: Υπόθεση F-80/08: Απόφαση του Δικαστηρίου Δημόσιας Διοίκησης (πρώτο τμήμα) της 30ής Νοεμβρίου 2009 — Wenig κατά Επιτροπής (Υπαλληλική υπόθεση — Υπάλληλοι — Πειθαρχική διαδικασία — Αναστολή ασκήσεως των καθηκόντων υπαλλήλου — Παρακρατήσεις επί των αποδοχών — Ισχυρισμός για βαρύ παράπτωμα — Δικαιώματα άμυνας — Αρμοδιότητα — Μη δημοσίευση εκχωρήσεως αρμοδιότητας — Αναρμοδιότητα του εκδότη της προσβαλλομένης πράξεως)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/75
            
         Απόφαση του Δικαστηρίου Δημόσιας Διοίκησης (πρώτο τμήμα) της 30ής Νοεμβρίου 2009 — Wenig κατά Επιτροπής
   (Υπόθεση F-80/08) (1)
   
   (Υπαλληλική υπόθεση - Υπάλληλοι - Πειθαρχική διαδικασία - Αναστολή ασκήσεως των καθηκόντων υπαλλήλου - Παρακρατήσεις επί των αποδοχών - Ισχυρισμός για βαρύ παράπτωμα - Δικαιώματα άμυνας - Αρμοδιότητα - Μη δημοσίευση εκχωρήσεως αρμοδιότητας - Αναρμοδιότητα του εκδότη της προσβαλλομένης πράξεως)
   2010/C 24/138
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Fritz Harald Wenig (Woluwé-Saint-Pierre, Βέλγιο) (εκπρόσωποι: G.-A. Dal, D. Voillemot, D. Bosquet και S. Woog, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: J. Currall και D. Martin)
   
      Αντικείμενο
   
   Η ακύρωση της αποφάσεως της Επιτροπής περί αναστολής ασκήσεως των καθηκόντων του προσφεύγοντος και παρακρατήσεως 1 000 ευρώ το μήνα επί των αποδοχών του.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της 18ης Σεπτεμβρίου 2008 με την οποία η Επιτροπή των Ευρωπαϊκών Κοινοτήτων, κατ’ εφαρμογήν των άρθρων 23 και 24 του παραρτήματος ΙΧ του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων, προέβη στην αναστολή ασκήσεως των καθηκόντων του Wenig για αόριστο διάστημα και διέταξε την παρακράτηση 1 000 ευρώ το μήνα επί των αποδοχών του για μέγιστη περίοδο έξι μηνών.
            
         
               2)
            
            
               Καταδικάζει την Επιτροπή των Ευρωπαϊκών Κοινοτήτων στα δικαστικά έξοδα της κύριας δίκης.
            
         
               3)
            
            
               Κάθε διάδικος φέρει τα δικαστικά έξοδά του της διαδικασίας των ασφαλιστικών μέτρων.
            
         
      (1)  EE C 313 της 6.12.2008, σ. 59.